**Resolució 731/2020 del 30 d’abril de 2020**, per la qual es designa el secretari titular i suplent de la comissió de selecció corresponent a la resolució 2102/2019 de 16 de desembre, per la que es convoquen els processos selectius per a la contractació de personal docent i investigador en el marc del Pla Serra Húnter.

**FONAMENTS,**

D’acord amb el conveni entre l'Administració de la Generalitat de Catalunya, mitjançant el Departament d'Empresa i Coneixement, i les universitats públiques catalanes de desenvolupament del Pla Jaume Serra Húnter de professorat contractat en el període 2016-2020.

La resolució 2102/2019 de 16 de desembre, per la qual es convoquen els processos selectius per a la contractació de personal docent i investigador en el marc del Pla Serra Húnter, on s’especifiquen els perfils i els membres de les comissions de selecció dels concursos (DOGC 23/12/2019)

La resolució 546/2020 per la qual es fa pública la relació definitiva de persones d’admeses i excloses a la Resolució 2102/2019, de 16 de desembre.

Atès que el secretari titular i suplent de la comissió del concurs amb referència UPC-LE-8024 han presentat la seva abstenció per motius de conflicte d’interès amb alguna de les persones candidates.

**RESOLC,**

**PRIMER.-** Nomenar el següent secretari titular i suplent del procés selectiu que a continuació es detalla:

**1 plaça de professorat lector**

**Departament d'Enginyeria de Serveis i Sistemes d'Informació**

**Perfil: Llenguatges i sistemes informàtics**

**Codi: UPC-LE-8024**

Secretari titular: Miquel Soriano Ibáñez – Universitat Politècnica de Catalunya

Secretari suplent: Joseba-Jokin Quevedo Casin- Universitat Politècnica de Catalunya

**SEGON.-** Es comuniqui aquest nomenament a la Direcció del Pla Serra Húnter, a la resta dels membres de les comissions i les persones candidates al concurs corresponent.

Contra aquesta resolució, que esgota la via administrativa, les persones interessades poden interposar un recurs contenciós administratiu davant els jutjats de la jurisdicció contenciosa administrativa, en el termini de dos mesos a comptar del dia següent de la notificació d'aquest acte, de conformitat amb el que disposa l'article 8 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la possibilitat d'interposar potestativament un recurs de reposició previ al contenciós administratiu davant el rector de la UPC, en el termini d'un mes a comptar del dia següent a la recepció d'aquesta notificació o, si s'escau, del dia següent de la seva publicació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.

El rector

Prof. Francesc Torres

Barcelona, 30 d’abril de 2020